Source: https://www.riigiteataja.ee/kohtulahendite_liigitus.html?jaotus=juur.206106663.206106668.206106774&kokkuvotted=false&jaotusedVaikimisiAvatud=
Timestamp: 2019-11-20 02:49:49+00:00
Document Index: 6842494

Matched Legal Cases: ['Riigikohus ', 'kohus ', 'Riigikohus ', 'Riigikohus ', '§ 777', 'Riigikohus ', 'Riigikohus ', '§ 77', 'Riigikohus ', '§ 71', 'Riigikohus ', '§ 77', 'Riigikohus ', '§ 215', '§ 77', 'Riigikohus ', '§ 336', '§ 336', '§ 39', 'Riigikohus ', '§ 225', 'Riigikohus ', 'Riigikohus ', 'Riigikohus ', 'Riigikohus ', 'Riigikohus ', 'Riigikohus ', 'Riigikohus ', '§ 777', 'Riigikohus ', '§ 77', '§ 45', 'kohus ', 'Riigikohus ', 'Riigikohus ']

läbivaatamisele kuuluvad kohtulahendid
määruse vaidlustamine kohtuvigade parandamise korras
Riigikohtul faktiliste asjaolude tuvastamise õiguse puudumine
võimatus parandada kohtu viga
AKKS-s sätestatud teistmis- ja kohtuvea parandamise alused sisaldavad Eesti kohtute tuvastatavaid aluseid jõustunud kohtulahendite taasläbivaatamiseks. Teistmis- ja kohtuvea parandamise aluste laiendav tõlgendamine ei võimalda pärast Euroopa Inimõiguste Kohtu otsust kriminaalasja uuesti läbi vaadata. Kriminaalmenetlus on võimalik Riigikohtus ka juhul, kui menetlusseadustik selleks otsest alust ei anna. Riigikohus saab jätta isiku kaebuse menetlemata üksnes siis, kui isikul on muul tõhusal viisil võimalik kasutada talle PS §-ga 15 tagatud õigust kohtulikule kaitsele (vt Riigikohtu otsust nr 3-1-3-10-02 Brusilovi süüasjas). Menetluse taasavamise üle otsustamisel pärast seda, kui Euroopa Inimõiguste kohus (edaspidi Kohus) on tuvastanud Euroopa Inimõiguste Konventsiooniga (edaspidi Konventsioon) tagatud õiguse mis tahes rikkumise, tuleb teha kindlaks, kas menetluse taasavamine on Kohtu poolt tuvastatud Konventsiooniga tagatud õiguse rikkumise või sellega põhjuslikus seoses oleva rikkumise heastamiseks vajalik ja kohane. Seejuures tuleb kaaluda, kas õiguse rikkumise tuvastamine iseenesest või õiglase hüvitise määramine Kohtu poolt ei ole isiku jaoks piisav. Menetluse taasavamine on põhjendatud üksnes õiguse jätkuva ja olulise rikkumise korral ning vaid siis, kui selle abil saab parandada isiku õiguslikku seisundit. Kohtumenetluse taasavamise vajadus peab kaaluma üles õigusrahu ja teiste isikute õiguste võimaliku riive asja uuel läbivaatamisel. Samuti on jõustunud kohtulahendi revideerimise eelduseks asjaolu, et puuduvad muud tõhusad võimalused rikkumise heastamiseks.
3-1-1-32-03 Riigikohus 04.03.2003
Ringkonnakohtu kohtunikul puudub pädevus lahendada Riigikohtule esitatud kohtuvea parandamise avaldust.
3-1-3-16-01 Riigikohus 16.10.2001
Kooskõlas AKKS § 777 lg-s 1 sätestatule võib kohtuvigade parandamise avaldust esitada ühe aasta jooksul arvates kohtulahendi jõustumisest. Riigikohus on aga seisukohal, et juhtudel, mil tuvastatakse isiku põhiõiguste rikkumine kriminaalmenetluses, ei saa prevaleerivad olla mitte kohtuvigade parandamise menetlusõiguslikud piirangud, vaid lähtuda tuleb põhiõiguste rikkumise heastamise vajadusest.
3-1-3-4-01 Riigikohus 07.03.2001
Avaldus kohtuvigade parandamiseks, mis on esitatud seoses Põhiseadusest tuleneva isiku põhiõiguse rikkumisega, võidakse läbi vaadata AKKS § 77_7 lg-s 1 sätestatud tähtaega arvestamata ka postuumselt.
3-1-3-11-99 Riigikohus 08.06.1999
eelvangistusaja kestuse arvutamine
Juhul kui tõkend - vahi alla võtmine on asendatud tõkendiga - kautsjon, tuleb eelvangistusaja arvamisel karistuse tähtaja hulka pidada silmas, et vastav isik kuulub vahi alt vabastamisele mitte pärast kautsjoni kohaldamise määruse tegemist, vaid pärast kautsjoni tasumist (KrMK § 71-1 lg 4).
Riigikohtu otsus ei saa olla kohtuvigade parandamise menetluse esemeks.
3-1-3-6-99 Riigikohus 23.03.1999
kohtuotsuse täitmisele pööramine
Kohtuistungile, kus arutatakse mitme kohtuotsuse täitmisele pööramist, tuleb etapeerida seda taotlev vanglas viibiv süüdimõistetu.
Aavaldus kohtuvigade parandamiseks, mis on esitatud Põhiseadusest tuleneva isiku põhiõiguse rikkumise kohta, võidakse läbi vaadata AKKS § 77-7 lg-s 1 sätestatud tähtaega arvestamata.Avaldus kohtuvigade parandamiseks on selles osas, milles pole näidatud avalduse esitamise alust (aluseid) põhjendamata ja ei kuulu läbivaatamisele.
3-1-3-2-99 Riigikohus 02.02.1999
Jõudnud kohtuistungil seisukohale, et kõne alla võib tulla kohtualuse poolt toime pandud kuriteo ümberkvalifitseerimine karmimat karistust ettenägeva KrK eriosa paragrahvi järgi, võib prokurör kasutada talle KrMK § 215 lg 2 antud õigust, mitte aga pärast tühistamist kohtuvea parandamise korras. AKKS § 77-7 kohaldamine eeldab kohtu tehtud viga.
3-1-3-25-98 Riigikohus 27.10.1998
kohtuotsuse täitmisel tekkinud küsimuste lahendamine
KrMK §-s 336 sätestatud lihtsustatud menetluskorras võimaldatakse lahendada vaid kohtuotsuse täitmisega seotud küsimusi ning nimetatud menetluskord omab üksnes täpsustavat või täiendavat iseloomu.
Jõustunud kohtuotsusega määratud karistuse kandmise aja algust tohib muuta üksnes kohtuvigade parandamise korras, mitte aga KrMK § 336 alusel tehtava määrusega.
KrMK § 336 lgss 5 sätestatud nõude eiramine on kriminaalmenetluse seaduse oluline rikkumine AKKS § 39 lg 4 mõistes.
3-1-3-3-98 Riigikohus 27.01.1998
kohtuistungi korra rikkujate suhtes kohaldatavad meetmed
Kohtualuse tulek kohtuistungile joobeseisundis ei ole talle KrMK § 225 kohaselt aresti määramise alus.
Erandlikult on Riigikohus pidanud võimalikuks kohtuvigade parandamise korras menetleda ebaseaduslikku kohtumäärust, millega on rikutud isiku põhiõigust - õigust vabadusele.
viitamine seadusele
Viitamisel lõigeteks jagunevale KrMK paragrahvile tuleb ära näidata ka lõike number.
3-1-3-4-98 Riigikohus 27.01.1998
3-1-3-32-97 Riigikohus 16.12.1997
Riigikohtu poolt kassatsiooni korras läbi vaadatud kriminaalasi ei kuulu enam läbivaatamisele kohtuvea parandamiseks.
3-1-3-30-97 Riigikohus 28.10.1997
Kohtumäärusi, mille vaidlustamine erikaebe korras ei ole võimalik, saab vaidlustada kriminaalasja kui terviku suhtes tehtud lahendi apelleerimise või kasseermise teel. Teatavatel juhtudel on kohtumäärus vaidlustatav siiski ka kohtuvigade parandamise korras.
3-1-3-16-97 Riigikohus 06.05.1997
Avaldus kohtuvigade parandamiseks ei kuulu rahuldamisele, kui kohtud on kriminaalseadust õigesti kohaldanud, Riigikohus ei ole kriminaalmenetluse seaduse olulist rikkumist tuvastanud ning kohtud on avaldaja väiteid kõigi asjas kogutud tõenditega kõrvutanud ja oma järeldusi piisavalt motiveerinud.
Riigikohtu kriminaalkolleegiumil puudub faktiliste asjaolude tuvastamise õigus.
3-1-3-17-97 Riigikohus 06.05.1997
Riigikohtul puuduvad volitused teha muudatusi jõustunud kohtulahendis, kui kohtuvea parandamise avaldus on esitatud pärast AKKS § 777 lg-s 1 sätestatud tähtaja möödumist.
3-1-3-6-97 Riigikohus 28.01.1997
Avaldus kohtuvea parandamiseks on AKKS § 77-7 lg 1 mõtte kohaselt õigustatud juhul, kui vaidlustatakse mingi kohtulahendi seaduslikkus. Riigikohtu loakogu resolutsioon ei ole kohtulahend.
kassatsioonkaebuse ärakirja saatmine
AKKS § 45 lg-st 2 tulenevalt peab ringkonnakohus saatma kohtualusele ka tema kaitsja esitatud kassatsioonkaebuse ärakirja.
3-1-3-23-96 Riigikohus 01.10.1996
Süüdimõistetu taotlus kohtuvea parandamise korras kergendada mingi kohtuotsuse järgi mõistetud karistust teise otsuse põhjal alusetult ärakantud karistuse tähtaja võrra, mida aga ei ole arvestatud kergendamist taotletava karistuse kujundamisel, on alusetu.
III-1/3-42/95 Riigikohus 21.11.1995